बेंगलुरु। कर्नाटक चुनाव में प्रचार के अंतिम दिन गुरुवार को बेंगलुरु में राहुल गांधी ने एक प्रेस कॉन्फ्रेंस की। इस प्रेस कॉन्फ्रेंस में कांग्रेस के अध्यक्ष राहुल गांधी के अलावा नेता प्रतिपक्ष मल्लिकार्जुन खड़गे और सीएम पद के प्रत्यासी सिद्धारमैया समेत कई नेता मौजूद रहे। प्रेस कॉन्फ्रेंस को संबोधित करते हुए राहुल गांधी ने बीजेपी पर तगड़ा हमला बोला। राहुल गांधी कहा कि, बीजेपी में गंभीरता की कमी है। हम मुद्दों पर चुनाव लड़ रहे हैं। राहुल गांधी ने कहा कि हमारे पास कर्नाटक के विकास के लिए विजन है। उन्होंने कहा कि हमने कर्नाटक के दौरे से बहुत कुछ सीखा है।